Estonian Cell

Estonian Cell AS on haavapuitmassi tootmisele spetsialiseerunud ettevõte Eestis. Tehas asub Kundas aadressil Jaama 21. Estonian Cell on üks kahest tselluloosi töötlevast suurettevõttest Eestis Kehra tselluloositehase kõrval. 

Lisaks on ettevõte Eesti suurim biogaasi tootja ja tarbija."Estonian Cell tootis mullu üle viie miljoni kuupmeetri biogaasi" Postimees, 12. jaanuar 2016 Kavas on biogaasi toodangu mahu kasvatamine ja selle müümine gaasivõrku."Kunda saab Baltikumis ainulaadse tehase" Äripäev, 13. juuni 2016

2014. aastal oli ettevõtte käive 69,13 miljonit eurot, millega see oli käibelt Eesti sajas ettevõte."Eesti 100 suurima ettevõtte edetabel peegeldab majanduse seisakut" Postimees, 30. oktoober 2015 2017. aastal oli ettevõtte müügitulu 80,7 miljonit ja 2018. aastal 90,5 miljonit eurot.

Ettevõttes töötas 2015. aasta seisuga 85 inimest ja see on tootmisvaldkonna ettevõtete seas üks Eesti paremaid palgamaksjaid"Kes on parim palgamaksja tootmissektoris?" Äripäev, 11. aprill 2016.

Tegemist on ühe Eesti suurema elektritarbijaga. Estonian Cell kasutab enam kui 2% Eestis tarbitud elektrienergiast ning energiakulude osa tootmiskuludes ületab 20 protsenti."VE: Estonian Cell – Kunda haavapuitmassitehas" virumaa.ee, 9. jaanuar 2008 Seepärast on ettevõte väga tundlik elektrihinna muutuste suhtes."Välisinvestoritele tekitavad Eesti kõrged elektrihinnad peavalu" ERR, 15. detsember 2013 Samuti on muret tuntud CO2 kvoodi pärast."Estonian Cell soovib õiglasemat CO2 kvooti" Virumaa Teataja, 11. aprill 2011

Ettevõte kasutab ära umbes poole Eestis langetatud haabadest ning kasutab seejuures ära ka madalama kvaliteediga puitu, mis ei sobi saematerjaliks. Osa toorainest tuuakse sisse Lätist. Kogu toodang läheb ekspordiks ja seda müüakse enam kui 30 riigi paberitööstustele."Soodsad asjaolud viisid Estonian Celli kasumisse" Postimees Majandus, 4. mai 2016

Ettevõtte ainuomanik on Heinzel Holding GmbH.Firma tutvustus Estonian Cell

 Ajalugu 
pisi|Ettevõtte tootmishoone 2015. aastal
Tehast hakati Kundas ehitama 2004. aastal ja tootmistegevust alustati aprillis 2006.Ajalugu Estonian Cell Tehase rajamise maksumus oli 153 miljonit eurot, see oli üks suuremaid Eestisse tehtud välisinvesteeringuid."Estonian Cell – meie haavapuidumassi vääristaja" Inseneeria, jaanuar 2012 Järgmise 13 aasta jooksul investeeriti lisaks 50 miljonit eurot. Sealhulgas investeeriti näiteks 2019. aastal 20 miljonit tehase uuendamisse ja veepuhastusjaama täiendamisse."Estonian Cell tegi Kunda tehasesse suure investeeringu" ERR, 18. september 2019

Pärast Venemaa sissetungi Ukrainasse toimunud elektrihinnatõus on kahjustanud ettevõtte tegevust. 2023. aastal jäädi 22,9 miljoni euro suurusse kahjumisse ja 2024. aastal oli netokahjum 8,8 miljonit eurot."Estonian Cell jäi teist aastat järjest suurde kahjumisse" ERR, 22. mai 2025

2025. aastal teatati, et ettevõte seiskab keerulise turuolukorra ja majanduskeskkonna tõttu oktoobris tootmise kaheks kuuks ning jätkab hiljem taaskäivitamisel vähendatud tootmismahuga, mille tõttu vähendatakse töötajate arvu 87 pealt vähemalt 20 võrra. Lühemat aega seisis tootmine ka 2024. aasta septembris."Estonian Cell seiskab tootmise kaheks kuuks" ERR, 30. juuni 2025

 Juhtimine 
Aastatel 2012–2024 oli aktsiaseltsi tegevjuht Siiri Lahe. Alates 1. jaanuarist 2025 on ettevõtte tegevjuht Meelis Kuzma. Siiri Lahe liitus ettevõtte nõukoguga."Estonian Celli uueks tegevjuhiks saab Meelis Kuzma" ERR, 15. oktober 2024

 Tunnustus 
 2014 – aasta keskkonnasõbralik ettevõte"Aasta kõige keskkonnasõbralikum ettevõte on AS Estonian Cell" Keskkonnaministeerium, 29. jaanuar 2015
 2015 – European Business Awards, Ruban d’Honneur autasu vastutustundliku keskkonnahoiu ja ärijuhtimise kategoorias"Estonian Cell sai rahvusvahelise tunnustuse" JLP, 27. mai 2015
 2016 – aasta uuendaja
 2019 – aasta ettevõte ja aasta välisinvestorEttevõtluse auhind EAS-i veebilehel.
 2019 – aasta keskkonnasõbralik ettevõte"Eelmise aasta keskkonnasõbralikuim ettevõte on Estonian Cell AS" Keskkonnaministeerium, 22. oktoober 2020

 Viited 

 Välislingid 

 Ettevõtte koduleht

Kategooria:Eesti tööstusettevõtted
Kategooria:Eesti puidutööstusettevõtted
Kategooria:Kunda